
ΠΡΟΕΔΡΙΚΟ ΔΙΑΤΑΓΜΑ-ΥΠ1ΑΡΙΘ. 82 
Μετατροπή της Ανωτέρας Σχολής ΕπισκεπτριώνΆδελφών και Νοσοκό¬ 
μων σε Μέση Τεχνική Επαγγελματική Νοσηλευτική Σχολή και 

εγκρίσεως του Οργανισμού αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 παρ. 3 του Ν.Δ. 683/1948 (ΦΕΚ 124 Α’) «περί 
διπλωματούχων Αδελφών Νοσοκόμων και Επισκεπτριών», όπως αντι- 
καταστάθηκαν από τις διατάξεις του άρθρου 6 (παρ. 1) του Ν. 
1579/85 (ΦΕΚ 217 Α') «Ρυθμίσεις για την εφαρμογή και ανάπτυξη 
του Εθνικού Συστήματος Υγείας και άλλες διατάξεις». 

β. Τις διατάξεις του άρθρου 6 παρ. β του Ν. 1579/85 «Ρυθμίσεις για 
την εφαρμογή και ανάπτυξη του Εθνικού Συστήματος Υγείας και άλλες 
διατάξεις» (ΦΕΚ 217/85 τ.Α'). 

2. Τη γνώμη του Διοικητικού Συμβουλίου της Σχολής που διατυπώ¬ 
θηκε στο Πρακτικό της 11/3.10.86 Συνεδρίασής του. 

3. Την Απόφαση του Πρωθυπουργού και του Υπουργού των Οικονο¬ 
μικών αριθ. 6474 ΦΕΚ 451 τ.Β/30.6.1988 «Ανάθεση αρμοδιοτήτων 
στον Υφυπουργό Οικονομικών Ηλϊα Παπαηλία». 

4. Την παράγρ. 1 του άρθρου 17 του ν. 1320/83 «Πρόσληψη στο 
Δημόσιο τομέα και άλλες διατάξεις» (ΦΕΚ 6/11.1.83)». 

5. Την υπ’ αριθ. 330/4.5.1988 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας της Κυβέρνησης, 
Εθνικής Παιδείας και Θρησκευμάτων, Υγείας Πρόνοιας και Κοινωνι¬ 
κών Ασφαλίσεων και του Υφυπουργού Οικονομικών, αποφασίζουμε: 

Γί Άρθρο 1 ί 

Ίδρυση - Μετατροπή 

1. Η Ανωτέρα Σχολή Επισκεπτριών Αδελφών και Νοσοκόμων, που 
έχει ιδρυθεί σύμφωνα με τις διατάξεις του Α.Ν. 613/37 ΦΕΚ 136/ 
9.4.37 και εδρεύει στην Αθήνα, οδός Ζαχάρωφ 3 - Αμπελόκηποι, με¬ 


τατρέπεται σε Μέση Τεχνική Επαγγελματική Νοσηλευτική Σχολή διε¬ 
τούς φοιτήσεως με οικοτροφείο; ο τίτλος της οποίας ορίζεται Μ.Τ.Ε.Ν.Σ 
Αθηνών «ΑΜΑΛΙΑ ΦΛΕΜΙΝΓΚ», αποτελούσα Ν.Π.Δ.Δ. με ίδια Διοί¬ 
κηση και διαχείριση που τελεί υπό την Εποπτεία και τον έλεγχο του 
Υπουργείου Υγείας, Πρόνοιας και Κοινωνικών Ασφαλίσεων, σύμφωνα 
με τις διατάξεις του Ν.Δ. 683/1948, του Ν. 1566/85 και του Ν. 
1579/85. 

2. Η Μ.Τ.Ε.Ν. Σχολή εκπροσωπείται, από τον Πρόεδρο του Διοικη¬ 
τικού Συμβουλίου, τον οποίο απόντα ή κωλυόμενο αναπληρώνει ο (αντι¬ 
πρόεδρος ή άλλο μέλος του Δ.Σ. οριζόμενο από αυτό. 

Άρθρο 2 

Σκοπός 

Σκοπός της Σχολής είναι, να προετοιμάζει, σττ.»πλαίσια θεωρητικής 
και πρακτικής Εκπαίδευσης, νοσηλευτικό προσωπικό, μέσης βαθμίδας 
ικανό να παρέχει νοσηλευτικές υπηρεσίες, στους χώρους άσκησης του 
νοσηλευτικού επαγγέλματος. 

Άρθρο 3 - - 

Οι μαθητές σε κάθε Τάξη ή Τμήμα της Σχολής δεν μπορεί να υπερ¬ 
βαίνουν τους τριάντα πέντε (35). 

Τάξεις με μαθητές περισσότερους από τριάντα πέντε (35) διαιρού¬ 
νται, σε τμήματα (άρθρα 9 παρ. 8 και 5 παρ. 10 Ν. 1566/1985). 

Άρθρο 4 

Διοίκηση 

1. Η Σχολή διοικείται από 7μελές Διοικητικό Συμβούλιο. 

2. Τα μέλη του Δ.Σ., με ισάριθμα αναπληρωματικά, διορίζονται με 
απόφαση του Υπουργού Υγείας, Πρόνοιας και Κοινωνικών Ασφαλί¬ 
σεων. 

3. Με την ίδια απόφαση, ορίζεται ο πρόεδρος και αντιπρόεδρος του 
Δ.Σ. 

Άρθρο 5 

Συνεδριάσεις του Διοικητικού Συμβουλίου 

1. Το Δ.Σ. συνεδριάζει, δύο φορές το μήνα τακτικά, έκτακτα δε με 
πρόσκληση του Προέδρου, αν είναι ανάγκη ή με γραπτή αίτηση (4) τεσ¬ 
σάρων τουλάχιστον μελών αυτού. 

2. Το Διοικητικό Συμβούλιο βρίσκεται, σε απαρτία αν ο αριθμός των 
παρόντων μελών, είναι μεγαλύτερος από τον αριθμό που απουσιάζει. 

3. Τα θέματα που είναι για συζήτηση εγγράφοντ'αι, στην ημερήσια 
διάταξη η οποία κοινοποιείται στα μέλη του Δ.Σ., μαζί με την πρό¬ 
σκληση για συνεδρίαση σύμφωνα με τις διατάξεις του άρ. 19 του Ν. 
1599/1986. 

4. Στις συνεδριάσεις του Δ.Σ. τηρούνται πρακτικά τα οποία καταχω- 
ρούνται σε ειδικό βιβλίο και υπογράφονται από όλα τα μέλη που παρέ¬ 
στησαν σ’ αυτές. 

5. Τα πρακτικά κάθε συνεδρίασης επικυρώνονται από το Δ.Σ, στην 
επόμενη συνεδρίαση. 

6. Ουδεμία απόφαση του Δ.Σ. εκτελείται, εάν δεν έχουν επικυρωθεί 
τα πρακτικά της συνεδριάσεως στην οποία πάρθηκε η απόφαση. Προ- 
κειμένου για εξαιρετικές περιπτώσεις, για τις οποίες η εκτέλεση δεν επι¬ 
δέχεται αναβολή, δΰναται το Δ.Σ. με ειδική απόφαση να θεωρεί ως επι¬ 
κυρωμένα τα σχετικά πρακτικά για τα θέματα αυτά, με σκοπό την 
άμεση εκτέλεση της απόφασης. 

7. Οι αποφάσεις του Δ.Σ. λαμβάνονται με ψηφοφορία και με πλειοψη- 
φία των παρόντων μελών. Σε περίπτωση ισοψηφίας υπερισχύει η ψήφος 
του Προέδρου ή του προεδρεύοντος. 

8. Χρέη γραμματέως του Δ.Σ. εκτελεί υπάλληλος της Σχολής, οριζό¬ 
μενος από τον Πρόεδρο του Δ.Σ. 

Ούτος υποχρεοΰται να τηρεί τα πρακτικά των συνεδριάσεων του 
Δ.Σ., να καταχωρεί αυτά σε ειδικό βιβλίο των πρακτικών, να εκτελεί 
την αλληλογραφία γενικά του Δ.Σ. και να κοινοποιεί τις αποφάσεις του 
Δ.Σ., με αποσπάσματα των σχετικών πρακτικών στις αρμόδιες υπηρε¬ 
σίες της Σχολής. 

9. Στα μέλη του Δ.Σ., στο γραμματέα αυτού και στον εισηγητή κατα¬ 
βάλλονται οι κατά το άρθρο 18 του Ν. 1505/84 προβλεπόμενες αμοι¬ 
βές. Οι με αποζημίωση συνεδριάσεις δεν πρέπει να υπερβαίνουν τις τέσ¬ 
σερις κατά μήνα. 

Άρθρο 6 

Αρμοδιότητες του Διοικητικού Συμβουλίου 

1. Το Δ.Σ. διοικεί τη Σχολή και διαχειρίζεται γενικά κάθε ζήτημα' 
που αφορά στην καλή και εύρρυθμο λειτουργία αυτής. 

Ειδικότερα: 

α) Συντάσσει και υποβάλλει προς έγκριση τον οργανισμό, του κανονι¬ 
σμού της Σχολής και του οικοτροφείου, όπως και κάθε τροποποίηση ή 
συμπλήρωση αυτών στο Υπουργείο Υγείας, Πρόνοιας και Κοινωνικών 
Ασφαλίσεων, μετά από εισήγηση της Δ/νσης. 

β) Αποφασίζει για κάθε θέμα που αφορά την κατάσταση του πρόσω- ' 
πικού της Σχολής και ασκεί την πειθαρχική εξουσία επ’ αυτού, σύμφωνα 
με τις διατάξεις του Π.Δ. 611/77 και ειδικότερα με τις κάθε φορά ισχύ- 
ουσες διατάξεις. . 

γ) Εισηγείται για έγκριση, στο Υπουργείο Υγείας, Πρόνοιας και Κοι¬ 
νωνικών Ασφαλίσεων, μετά από εισήγηση της Δ/νσης τον αριθμό των 
μαθητών που θα εισαχθούν στη Σχολή, κάθε σχολικό έτος. 

δ) Διαχειρίζεται εν γένει την περιουσία και τους πόρους της Σχολής 
δια των αρμοδίων της οργάνων. 

ε) Εγκρίνει κατ’ αρχή τον Προϋπολογισμό της Σχολής τρεις (3) του¬ 
λάχιστον μήνες πριν από τη λήξη του οικονομικού έτους και υποβάλλει 
αυτόν στη Νομαρχίά^για· έγκριση. 

στ) α. Εγκρίνει τον ισολογισμό και απολογισμό του λήξαντος έτους 
και υποβάλλει αυτούς στη Νομαρχία, μέσα σε τρεις μήνες από της λή- 
ξεως του οικονομικού έτους που αναφέρεται ο απολογισμός. 

β. Αντίγραφο του απολογισμού, μαζί με όλα τα σχετικά λογιστικά 
στοιχεία, διαβιβάζει και στο Ελεγκτικό Συνέδριο. 

ζ) Αποφασίζει τα περί της αποδοχής ή μη των υπέρ της Σχολής αφιε- 
μένων κληρονομιών, δωρεών, κληροδοσιών και εισφορών, μετά ή χωρίς 
όρους ή και απορρίπτει αυτούς ητιολογημένα. 

η) Αποφασίζει κατά τις κάθε φορά ισχύουσες διατάξεις περί ανεγέρ- 
σεως ή κατεδαφίσεως οικοδομών, περί αγοράς και πωλήσεως κινητών, 
ακινήτων και χρεωγράφων, περί τοποθετήσεως κεφαλαίων, περί συνά- 
ψεως δανείων πάσης φύσεως, δικαιούμενο να παράσχει προς ασφάλεια 
αυτών υποθήκη, επί ακινήτων της Σχολής, όπως και περί διαθέσεως 
της κινητής ή ακίνητης περιουσίας της Σχολής. 

Η περί υποθήκης ακινήτων και η περί διαθέσεως περιουσίας της Σχο¬ 
λής απόφαση λαμβάνεται δια πλειοψηφίας των (2/3) του συνόλου των 
μελών του. 

2. Στις συνεδριάσεις του Διοικητικού Συμβουλίου παρίσταται ο Διευ¬ 
θυντής της Σχολής, άνευ ψήφου και εισηγείται για τα θέματα που αφο¬ 
ρούν τη Σχολή. 

3. Οι περί της Σχολής αποφάσεις του Διοικητικού Συμβουλίου ανα¬ 
κοινώνονται στο Διευθυντή της Σχολής, δια κοινοποιήσεως αποσπάσμα¬ 
τος των σχετικών πρακτικών και είναι αμέσως εκτελεστές. 

.. Άρθρο 7 

Αρμοδιότητες του Προέδρου Δ.Σ. 

1. Εκπροσωπεί τη Σχολή στις δικαστικές και εξώδικες υποθέσεις 
της, διορίζει τους δικαστικούς πληρεξουσίους. 

2. Καταρτίζει με το Δ/ντή την ημερήσια διάταξη των θεμάτων που 


είναι για συζΛτηι^ν^τίην'τιΜοήδίίά^ι^ταξη περιέχονται περιληπτικώς 
τα θέματα ίΡίΛθίχνθΰζητηϋό'ύϊ 

3. Υπογ^0«ρει:μ6 ψ Δ/ντή τη^^ολή^ τίς,επιταγές και τα εντάλματα 
πληρωμών, καθώς και τα έγγραφα .για τοΚ(«ί>ία δεν έχουν εξουσιοδοτη¬ 
θεί γι’ αι$ό ο Δ/νρ)ς ή οι προίσταμΒ^ν^^ϊμημ&των. 

4. Ασκεί στο προσωπικό της Σχολής τις άρ]^ο8ιότητες που του παρέ¬ 
χουν οι/νόμοι και συντάσσει τις υπηρεσιάκέίΐΐ&'^σεις του Δ/ντή της 
Σχολής.. 

Άρθρο 8 
Διεύθυνση 

Α.1. Όργανα Διοικήσεως της Σχολής είναι ο Διευϋυχτήφ/ΐο υποδιευ¬ 
θυντής και ο σύλλογος διδασκόντων (παραγ. 1 άρθρούΌ'ί Ν 1566/ 
86 ). ’ · 

2. Διευθυντής και Υποδιευθυντής ορίζεται, εκπαιδευτικός τω* κλά¬ 
δων: ΠΕ 14 Εκπαιδευτικός ή ΠΕ 17 Εκπαιδευτικός ή ΠΕ 18 Εκπαι¬ 
δευτικός. · 

Β. Σύλλογος Διδασκόντων 

1. Ο Σύλλογος Διδασκόντων της Σχολής αποτελείται από όλους τους 
με πλήρη διδακτική απασχόληση διδάσκοντες στη Σχολή με οποιαδή¬ 
ποτε σχέση εργασίας και έχει ως πρόεδρο το Διευθυντή της Σχολής. Το 
ωρομίσθιο διδακτικό προσωπικό, με μειωμένο ωράριο διδασκαλίας, με¬ 
τέχει στο σύλλογο, όταν στις συνεδριάσεις του εξετάζονται θέματα της 
αρμοδιότητάς του. Όταν στις συνεδριάσεις του συλλόγου εξετάζονται ει¬ 
δικά θέματα μαθητών, μετέχουν με δικαίωμα λόγου και δύο εκπρόσω¬ 
ποί τους, που ορίζονται από το Διοικητικό Συμβούλιο των Μαθητικών 
Κοινοτήτων. 

2. Ο Σύλλογος των διδασκόντων συνεδριάζει, ύστερα από πρόσκληση 
του Προέδρου του, τακτικά τουλάχιστο μία φορά πριν από την έναρξη 
των μαθημάτων ή μία φορά στο τέλος κάθε τριμήνου και έκτακτα, όταν 
το κρίνει σκόπιμο ο Πρόεδρος ή το ζητήσει εγγράφως για συγκεκριμένα 
θέματα τουλάχιστον το ένα τρίτο των μελών του. 

Οι συνεδριάσεις γίνονται μέσα στο ωράριο εργασίας και σε καμιά πε¬ 
ρίπτωση σε ώρες διδασκαλίας των μαθημάτων. 

3. 0 Σύλλογος Διδασκόντων αποτελεί συλλογικό όργανο για τη χά¬ 
ραξη κατευθύνσεων, για την καλύτερη εφαρμογή της εκπαίδευσης και 
την καλύτερη λειτουργία της Σχολής. Έχει την ευθύνη για την εφαρ¬ 
μογή του ωρολογίου και αναλυτικού Προγράμματος, της υγείας και 
προστασίας των μαθητών,, την καθαριότητα των σχολικών χώρων και 
την οργάνωση της σχολικής ζωής. 

Ιεραρχεί τις σχολικές ανάγκες και φροντίζει για την αντιμετώπισή 
τους. Αξιοποιεί τις δυνατότητες συνεργασίας ανάμεσα στο διδακτικό 
προσωπικό και τους κοινωνικούς φορείς του τόπου (άρθρο 11 ΣΤ του Ν. 
1566/85). 

4. Ο Διευθυντής, Υποδιευθυντής και ο Σύλλογος Διδασκόντων έχουν, 
εκπαιδευτικά καθήκοντα. 

Γ. Ώρες εργασίας μόνιμου Εκπαιδευτικού Προσωπικού 

1. Οι ώρες εβδομαδιαίας διδασκαλίας και διεξαγωγής πρακτικών 
ασκήσεων από το εκπαιδευτικό προσωπικό της Σχολής, ορίζονται ως 
εξής: 

α) Διευθυντής, ώρες δέκα (10) όταν η σχολή λειτουργεί με 1 ή 2 τμή¬ 
ματα, 8 από 3-5, 7 από 6-9 κ.λπ. 

β) Υποδιευθυντής, ώρες δεκατέσσερις (14). 

γ) Καθηγητές, ώρες είκοσι μία (21), αν έχουν έως έξι έτη υπηρεσίας, 
ώρες δέκα εννέα (19), αν έχουν από έξι μέχρι δώδεκα έτη υπηρεσίας και 
ώρες δέκα οκτώ (18), αν έχουν πάνω από δώδεκα έτη υπηρεσίας. 

2. Διδασκαλία με μειωμένο ωράριο δεν επιτρέπεται, εκτός εάν η συ¬ 
μπλήρωσή του δεν είναι αντικειμενικά δυνατή, οπότε τούτο θα συμπλη¬ 
ρωθεί με διοικητική εργασία. 

3. Όλο το εκπαιδευτικό προσωπικό της Σχολής παραμένει υποχρεω¬ 
τικά στη Σχολή στις εργάσιμες ημέρες, πέρα από τις ώρες διδασκαλίας, 
για την προσφορά και άλλων υπηρεσιών που συνδέονται με το γενικό¬ 
τερο εκπαιδευτικό έργο, όπως συμμετοχή σε γιορταστικές, αθλητικές 
και πολιτιστικές εκδηλώσεις, ενημέρωση των γονέων και κηδεμόνων, 
τήρηση βιβλίων της Σχολής και εκτέλεση διοικητικών εργασιών. Κάθε 
εκπαιδευτικός παραμένει υποχρεωτικά στη Σχολή, στις εργάσιμες ημέ¬ 
ρες πέρα από τις ώρες διδασκαλίας, για την εκτέλεση συγκεκριμένου έρ¬ 
γου που του έχει ανατεθεί, όχι όμως πέρα από έξι (6) ώρες την ημέρα ή 
τριάντα (30) ώρες την εβδομάδα, με την επιφύλαξη της παραγράφου 2 
της περίπτωσης Β’ του ίδιου άρθρου. 

Από τις πρόσθετες αυτές υπηρεσίες απαλλάσσονται οι μητέρες παι¬ 
διών μέχρι δύο ετών. 

4. Οι παραπάνω διατάξεις εφαρμόζονται ανάλογα και για το εκπαι¬ 
δευτικό προσωπικό που είναι αποσπασμένο στη Σχολή ή υπηρετεί με 
σχέση εργασίας ιδιωτικού δικαίου. 

Άρθρο 9 

■ , Αλληλογραφία 

Η Σχολή τηρεί δικό της πρωτόκολλο και αλληλογραφεί απ’ ευθείας, 
με κάθε Νομικό ή Φυσικό Πρόσωπο. 

Άρθρο 10 
Πόροι - Δαπάνες 

1. Πόροι της Σχολής διατιθέμενοι αποκλειστικά γι’ αυτή είναι οι: 

α) Η ετήσια Κρατική επιχορήγηση αναγραφόμενη για το σκοπό αυτό 
στον Προϋπολογισμό της οικείας Νομαρχίας. 

β) Υπέρ αυτής κληρονομιές, κληροδοσίες, δωρεές εν ζωή και αιτία 
θανάτου, καθώς και πάσης φύσεως επιχορηγήσεις νομικών ή φυσικών 
προσώπων. 

γ) Έσοδα από τόκους, τοκομερίδια, μερίσματα, μισθώματα, εκποί¬ 
ηση ακινήτων ή κινητών της περιουσίας αυτής. 

δ) Κάθε άλλο έσοδο. Σε περίπτωση διάλυσης της Σχολής τα περιου¬ 
σιακά αυτής στοιχεία θα περιέρχονται εκεί όπου θα καθορίζει το σχετικό 
Νομοθέτημα διαλϋσεώς της. 

Ως προς τα υπέρ της Σχολής δωροϋμενα ή καταλειπόμενα, εφαρμό¬ 
ζονται οι διατάξεις του άρθρου 109 του Συντάγματος. 

2. Τα περιουσιακά στοιχεία της τέως Ανωτέρας Σχολής περιέρχονται 
στην εκ μετατροπής Μ.Τ.Ε.Ν.Σ. 

3. Όλες οι δαπάνες λειτουργίας και συντηρήσεως της Σχολής, όπως 
και η μισθοδοσία του διδακτικού και λοιπού προσωπικού αυτής, βαρύ¬ 
νουν τον προϋπολογισμό της Σχολής στον οποίο εγγράφονται, κάθε 
χρόνο, για το σκοπό αυτό πιστώσεις σε ιδιαίτερο φορέα και κωδικούς 
αριθμούς. 

Άρθρο 11 
Προϋπολογισμός 

Ο Προϋπολογισμός συντάσσεται από την αρμόδια υπηρεσία της Σχο¬ 
λής, σύμφωνα με τα όσα προβλέπονται από τις κάθε φορά ισχύουσες 
διατάξεις, με βάση τις προγραμματισμένες από το Δ.Σ. δραστηριότητες, 
υποβάλλεται από το Διευθυντή στο Δ.Σ. για ψήφιση και εγκρίνεται από 
το Νομάρχη. τ' 

Αντίγραφο του εγκριθέντος προϋπολογισμού υποβάλλεται στο 
Υπουργείο Υγείας, Πρόνοιας και Κοινωνικών Ασφαλίσεων. 

Άρθρο 12 
Εισπράξεις Εσόδων 

1. Τα κεφάλαια και οι πόροι της Σχολής, κατατίθενται, απ’ ευθείας, 

σε τηρούμενο λογαριασμό Τραπέζης. · 

2. Ειδικές πιστώσεις ή κεφάλαια, που πλεονάζουν, μεταφέρονται σε 
ειδικούς λογαριασμούς διαθεσίμων, με τόκο ή χωρίς τόκο, ανάλογα με 
τον προέλευση αυτών. 

Η μεταφορά, από το λογαριασμό ταμειακής διαχειρίσεως και η επα¬ 
ναφορά σ’ αυτό, γίνεται, με εντολή του Δ/ντή της Σχολής, ή οίκοθεν 
από την Τράπεζα. 

Άρθρο 13 . 

Πληρωμές δαπανών 

Κάθε πληρωμή ενεργείται με χρηματικό ένταλμα, το οποίο υπογρά¬ 
φεται, από τον Πρόεδρο του Δ.Σ. ή από άλλο μέλος αυτού, ειδικά .εξου¬ 
σιοδοτημένο, από το Δ/ντή της Σχολής και το λογιστή, η δε καταβολή 
,του ποσού αυτού, ενεργείται, με έκδοση ισόποσης επιταγής, σε βάρος 
του λογαριασμού, που τηρεί η Σχολή στη Τράπεζα. 

Οι επιταγέςς υπογράφονται όπως και τα εντάλματα πληρωμής. 

Άρθρο 14 
Εκτέλεση δαπανών 

Οι δαπάνες της Σχολής εκτελούνται, σύμφωνα με τις διατάξεις περί 


λογιστικού των'Ν.Π.Δ.Δ. και της Νομοθεσίας περί εκτελέσεως Δημο¬ 
σίων Έργων. 

Άρθρο 15 

Βασική Διάρθρωση Υπηρεσιών 

Οι υπηρεσίες της Σχολής αποτελούν Διεύθυνση συγκροτούμενη όπως 
παρακάτω: 

α) Τμήμα Σπουδών 

β) Τμήμα Διοικητικών και Οικονομικών Υποθέσεων 
γ) Τμήμα Μαθητικής Μέριμνας 

Άρθρο 16 

Αρμοδιότητες της Διεύθυνσης 

Η αρμοδιότητα της Διεύθυνσης αναφέρετάι στα πιο κάτω θέματα, 
που κατανέμονται μεταξύ των Τμημάτων και Γραφείων, όπως παρα¬ 
κάτω: 

α) Τμήμα Σπουδών: Κάθε θέμα, που αναφέρεται στην εκπαίδευση 
των μαθητών και την εφαρμογή των εγκεκριμένων προγραμμάτων εκ- 
παιδεύσεως και πρακτικής άσκησης. 

β) Τμήμα Διοικητικών και Οικονομικών Υποθέσεων 
1. Κάθε θέμα, που έχει σχέση με την υπηρεσιακή κατάσταση του 
προσωπικού της Σχολής, καθώς και την εποπτεία και τον έλεγχο του 
προσωπικού όλων των υπηρεσιών, πλην του εκπαιδευτικού προσωπι¬ 
κού. 

Κάθε θέμα, που έχει σχέση με την οργάνωση και τη γραμματειακή 
στήριξη, σύμφωνα με τις αποφάσεις του Δ.Σ. και των διατάξεων, την 
τήρηση γενικού πρωτοκόλλου, τη διακίνηση αλληλογραφίας και τη 
διεκπεραίωση και αντιμετώπισή κάθε θέματος της Σχολής. 

Κάθε θέμα, που έχει σχέση με την καθαριότητα των χώρων της Σχο¬ 
λής και την εποπτεία των γενικών εργασιών και μεταφορών. 

Έχει την ευθύνη για τον προγραμματισμό και την εισήγηση της εκτέ¬ 
λεσης των απαραιτήτων έργων ανάπτυξης - συντήρησης και διαρκούς 
βελτίωσης των κτιριακών και μηχανολογικών εγκαταστάσεων της 
Σχολής και για την προμήθεια του απαραίτητου εξοπλισμού. 

Τέλος, φροντίζει, για την συντήρηση και ομαλή λειτουργία των πά¬ 
σης φύσεως εγκαταστάσεων εξοπλισμού και οχημάτων της Σχολής. 

•2. Έχει την ευθύνη για τη φροντίδα και τη μελέτη των οικονομικών 
αναγκών της Σχολής, την εισήγηση για την έγκαιρη επεξεργασία προ¬ 
τάσεων για την κατάρτιση προϋπολογισμού της Σχολής, την πραγματο¬ 
ποίηση των δαπανών, την εκκαθάριση των αποδοχών προσωπικού και 
λοιπών αποζημιώσεων, την προμήθεια, διαχείρισή και φύλάξη των εφο¬ 
δίων και υλικών που χρειάζονται για τη λειτουργία της Σχολής, την κα¬ 
τάρτιση του ισολογισμού και απολογισμού, την τήρηση των λογιστικών 
βιβλίων, κοιθώς και την είσπραξη των εσόδων της Σχολής, την ευθύνη 
και τη διαφύλαξη της περιουσίας του ιδρύματος. Οργανώνει τον τομέα 
διατροφής, που περιλαμβάνει τις δραστηριότητες προμήθειας, παραλα¬ 
βής, αποθήκευσης τροφίμων, την παρασκευή φαγητού και την κατανά¬ 
λωση. 

Φροντίζει για τη φύλαξη, διανομή, επιδιόρθωση και καθαριότητα του 
ιματισμού του προσωπικού και των μαθητών της Σχολής. 

γ) Τμήμα Μαθητικής Μέριμνας: Κάθε θέμα, που αναφέρεται στη 
διαμονή και διαβίωση των Μαθητών (Οικοτροφείο) κάί την εν γένει μέ¬ 
ριμνα αυτών στη Σχολή. 

Άρθρο 17 

< · Θέσεις Προσωπικού 

Οι θέσεις του προσωπικού της Σχολής είναι οι εξής: 

Α’ ΕΚΠΑΙΔΕΥΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 
Κλάδος ΠΕ 14 Εκπαιδευτικός 
Τέσσερες (4) θέσεις 
ι Κλάδος ΠΕ 17 Εκπαιδευτικός 
Πέντε (5) θέσεις 
Κλάδος ΠΕ 18 Εκπαιδευτικός 
Πέντε (5) θέσεις 

Οι θέσεις του Κλάδου ΠΕ-14-Εκπαιδευτικού, σε περίπτωση αδυνα¬ 
μίας κάλυψής τους από Πτυχιούχους ΑΕΙ, πληρούνται από υποψή- 
' φιους, που έχουν τα προσόντα του Κλάδου ΠΕ 17 Εκπαιδευτικού ή ΠΕ 
18 Εκπαιδευτικού. Όσο χρόνο οι θέσεις είναι .πλη(!α>ΐιένες από προσω¬ 
πικό, που έχει τα προσόντα του Κλάδου ΠΕ 17 Εκπαιδευτικού ή ΠΕ 18 

Εκπαιδευτικού, οι θέσεις αυτές, ανήκουν στον Κλάδο ΠΕ 17 Εκπαιδευ¬ 
τικό ή ΠΕ 18 Εκπαιδευτικό. 

Στο σύνολο των πιο πάνω οργανικών θέσεων, περιλαμβάνονται και 
μία θέση Διευθυντή και μία θέση Υποδιευθυντή. 

Β’ ΛΟΙΠΟ ΠΡΟΣΩΠΙΚΟ 

Α' ΚΑΤΗΓΟΡΙΑ ΠΕ 

Κλάδος ΠΕ Διοικητικός - Λογιστικός 

Τρεις (3) θέσεις 

Β' ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός 

Τρεις (3) θέσεις 

Κλάδος ΤΕ Βιβλιοθηκονομίας 

Μία (1) θέση 

Κλάδος ΤΕ Επιμελητών 

Μία (1) θέση 

Γ' ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός 

Οκτώ (8) θέσεις 

Κλάδος ΔΕ Δακτυλογράφων 

Δύο (2) θέσεις 

Κλάδος ΔΕ Τηλεφωνητών 

Τρεις (3) θέσεις 

Κλάδος ΔΕ Μαγείρων 

Δύο (2) θέσεις 

Κλάδος ΔΕ Τεχνικός 

Δέκα πέντε (15) θέσεις. 

Ο Κλάδος αυτός περιλαμβάνει τις ειδικότητες: 

Οδηγών αυτοκινήτων, Ελαιοχρωματιστών - Υδροχρωματιστών, Ξυ¬ 
λουργών, Ηλεκτροτεχνιτών, Υδραυλικών - Οξυγονοκολλητών, Συντη¬ 
ρητών, Θερμαστών, Κοπτριών - Ραπτριών - Γαζωτριών, 

Επτά (7) από τις θέσεις του κλάδου αυτού, κατανέμονται στις ειδικό¬ 
τητες: 

Οδηγών αυτοκινήτων 
Μία (1) θέση 

Ελαιοχρωματιστών -. Υδροχρωματιστών 

Μία (1) θέση 

Ξυλουργών 

Μία (1) θέση 

Ηλεκτροτεχνιτών 

Μία (1) θέση 

Υδραυλικών - Οξυγονοκολλητών - Συντηρητών 
Μία (1) θέση 
Θερμαστών 
Μία (1) θέση 

Κοπτριών - Ραπτριών - Γαζωτριών 
Μία (1) θέση 

Η κατανομή των λοιπών θέσεων, γίνεται με απόφαση του Διοικητι¬ 
κού Συμβουλίου, κάθε φορά και με την αντίστοιχα προκήρυξη αυτών. 
Κλάδος ΔΕ Επιμελητών 
Τέσσερες (4) θέσεις 
ΚΑΤΗΓΟΡΙΑ ΥΕ 

Κλάδος ΥΕ Βοηθητικού Προσωπικού 
Εννέα (9) θέσεις 

(Για εργασίες θυρωρού, μεταφοράς εγγράφων, συνοδού ανελκυ¬ 
στήρα, μεταφοράς επίπλων, Χειρισμού Μηχανημάτων, Αναπαραγωγής 
εγγράφων και Ταξινόμησης Εγγράφων, Βοηθών αποθηκαρίου, ταξινο¬ 
μούν Ιματισμού, εποπτείας κτιρίου, φύλαξης χώρων, επιστάτη, Εργα¬ 
τών Γενικών Καθηκόντων και άλλες βοηθητικές εργασίες). 

Κλάδος ΥΕ Φυλάκων - Νυκτοφυλάκων 
Δύο (2) θέσεις 

Κλάδος ΥΕ Προσωπικού Καθαριότητος 
Δέκα τρεις (13) θέσεις 

(Για εργασίες καθαρισμού εσωτερικών και εξωτερικών χώρων, Πλυ- 
ντών-Πλυντριών - Σιδερωτριών, Επιμέλεια κήπων και άλλες βοηθητι¬ 
κές εργασίες). 

Κλάδος ΥΕ Βοθητικού Προσωπικού μαγειρείου 
Δώδεκα (12) θέσεις 

(Για εργασίες Βοηθών-Μαγειρείου, Τραπεζοκόμων, Πλυντών μαγει¬ 
ρείου). 


Αν, κατά τη δημοσίευση του παρόντος, υπηρετεί στη μετατρεπόμενη 
Σχολή, μόνιμο προσωπικό, που δεν καλύπτεται από τους οριζόμενους, 
από τις διατάξεις του παρόντος άρθρου κλάδους, κατατάσσεται σε θέσεις 
αντίστοιχων προσωρινών κλάδων, που καταργούνται, όταν οι θέσεις αυ¬ 
τές κενωθούν με οποιοδήποτε τρόπο. 

Από τις οργανικές θέσεις των μονίμων υπαλλήλων, δεν πληρούται 
αριθμός ίσος με τους υπηρετούντες, κάθε φορά, σε προσωρινές θέσεις 
αντίστοιχης ειδικότητας. 

Άρθρο 18 

Υπαλληλική Κατάσταση Προσωπικού 

1. Το Εκπαιδευτικό Προσωπικό της Σχολής διέπεται από τις διατά¬ 
ξεις του Ν. 1566/85, εκτός αν άλλως ορίζεται το παρόν. 

2. Το υπόλοιπο προσωπικό της Σχολής, εξομοιώνεται για την εν γέ- 
νει υπαλληλική του κατάσταση, με το Προσωπικό των λοιπών Ν.Π.Δ.Δ. 
(Νοσηλευτικά Ιδρύματα κ.λπ.) και διέπεται από τις κάθε φορά, ισχύου- 
σες διατάξεις του Υπαλληλικού Κώδικα. 

Άρθρο 19 
Προσόντα Διορισμού 

1. Τα ειδικά τυπικά προσόντα διορισμού, ορίζονται τα προβλεπόμενα 
κατά περίπτωση στο Π.Δ. 194/88 (ΦΕΚ 84/6.5.88 Τ.Α.) καθορι¬ 
σμός των προσόντων διορισμού σε θέσεις των δημοσίων υπηρεσιών και 
νομικών προσώπων δημοσίου δικαίου. 

2. Για τους παρακάτω κλάδους που δεν καλύπτονται από το Π.Δ. 
194/88, προσόντα διορισμού ορίζονται τα εξής: 

α) Κλάδος ΠΕ14 Εκπαιδευτικός / Πτυχίο Α.Ε.Ι., Σχολής Επιστη¬ 
μών Υγείας, Τμήματος Νοσηλευτικής, ή ισότιμο 
πτυχίο αντίστοιχης ειδικότητας Σχολών της αλλοδαπής, πρότιμωμέ- 
νων εκείνων, που έχουν και πτυχίο Παιδαγωγικών σπουδών της ΣΕ- 
ΛΕΤΕ, ή πιστοποιητικό σπουδών σε θέματα τεχνικής της εκπαίδευσης 
Σχολών της αλλοδαπής, διάρκειας τουλάχιστο ενός έτους, με εισαγω¬ 
γικό Μισθολογικό κλιμάκιο το 16ο και καταληκτικό το Ιο. 

β) Κλάδος ΠΕΙ7 Εκπαιδευτικός/Πτυχίο των πρώην Ανωτέρων 
Σχολών Επισκεπτριών και Νοσοκόμων, 4ετούς φοίτησης, αρμοδιότη¬ 
τας του Υπουργείου Υγείας, Πρόνοιας και Κοινωνικών Ασφαλίσεων, ή 
ισότιμο πτυχίο αντίστοιης ειδικότητας Σχολών της ημεδαπής ή αλλοδα¬ 
πής, προτιμωμένων εκείνων, που έχουν και πτυχίο Παιδαγωγικών 
σπουδών της ΣΕΛΕΤΕ, ή πιστοποιητικό σπουδών σε θέματα τεχνικής 
της εκπαίδευσης Σχολών της αλλοδαπής, διάρκειας τουλάχιστον ενός 
έτους, με εισαγωγικό Μισθολογικό κλιμάκιο το 17ο και καταλητικό το 
2ο. 

γ) Κλάδος ΠΕΙ8 Εκπαιδευτικός/Πτυχίο των πρώην Ανωτέρων 
Σχολών Αδελφών Νοσοκόμων, 3ετούς φοίτησης, αρμοδιότητας του 
Υπουργείου Υγείας Πρόνοιας και Κοινωνικών Ασφαλίσεων, ή πτυχίο 
ΚΑΤΕΕ, ή ΤΕΙ, τμήματος Νοσηλευτικής, προτιμωμένων εκείνων, που 
έχουν το Πτυχίο Παιδαγωγικών σπουδών της ΣΕΛΕΤΕ, ή πιστοποιη¬ 
τικό σπουδών σε θέματα τεχνικής της εκπαίδευσης Σχολών της αλλοδα¬ 
πής, διάρκειας τουλάχιστον ενός έτους, με εισαγωγικό Μισθολογικό 
Κλιμάκιο το 17ο και καταληκτικό το 2ο, (άρθρο 7 ν. 1609/86 ΦΕΚ 
86/86 Τ.Α.). 

2. Οι βαθμοί του Εκπαιδευτικού προσωπικού του παρόντος, διακρί- 
νονται σε Α', Β' και Γ'. Οι θέσεις όλων των βαθμών είναι σε κάθε κλάδο, 
οργανικά ενιαίες. Εισαγωγικός βαθμός ορίζεται του Καθηγητή ή Εκ¬ 
παιδευτικού Εργαστηρίων με βαθμό Γ'. Για την προαγωγή των Εκπαι¬ 
δευτικών όλων των κλάδων στο βαθμό Β', απαιτείται διετής υπηρεσία 
στο βαθμό Γ και για την προαγωγή στο βαθμό Α’, εξαετής υπηρεσία στο 
βαθμό Β’. 

3. Κλάδος ΤΕ Επιμελητών τα προβλεπόμενα στο άρθρο'9 του Π.Δ. 
194/88 για την ειδικότητα Νοσηλευτικής ή Επισκεπτών και Επισκε- 
πτριών Υγείας. 

4. Κλάδος ΔΕ Επιμελητών τα προβλεπόμενα από το άρθρο 14 του 
Π.Δ. 194/88 για την ειδικότητα Βοηθών Νοσοκόμων ή Πτυχίο των 
πρώην σχολών Βοηθών Νοσοκόμων, μονοετούς φοίτησης. 

Άρθρο 20 

Προϊστάμενος Υπηρεσιών 

1. Της Σχολής προΐσταται ο Διευθυντής. 

Ο Διευθυντής εισηγείται στο Σύλλογο Διδασκόντων της Σχολής, 
κάθε θέμα, αναφερόμενο στη λειτουργία της Σχολής, πλην των θεμάτων 
καταστάσεως του προσωπικού της Σχολής. 

2. Του Τμήματος Σπουδών, προΐσταται υπάλληλος των κλάδων 
ΠΕΗ ή ΠΕ17 ή ΠΕ18. 

3. Του Τμήματος Διοικητικών και Οικονομικών Υποθέσεων, προΐ- 
σταται υπάλληλος του κλάδου ΠΕ Διοικητικού - Λογιστικού ή ΤΕ Διοικ. 

- Λογιστικού ή ΔΕ Διοικητικού - Λογιστικού. 

4. Του Τμήματος Μαθητικής Μέριμνας, προΐσταται υπάλληλος του 
Κλάδου ΤΕ Επιμελ. ή ΔΕ Επιμελητών. 

5. Για την επιλογή του Διευθυντή και Υποδιευθυντή της Σχολής, το 
οικείο Υπηρεσιακό Συμβούλιο, κρίνει ως το τέλος Φεβρουάριου κάθε 
δεύτερου έτους, τους Εκπαιδευτικούς της Σχολής, που έχουν τα προσό¬ 
ντα για τις παραπάνω θέσεις, καθώς και 2ετία στο βαθμό Α' έως το τέ¬ 
λος του ίδιου σχολικού έτους. 

Άρθρο 21 

Κατάταξη Προσωπικού 

1. Το εκπαιδευτικό προσωπικό, που. ήδη υπηρετεί στην μετατρεπό- 
μενη σχολή, κατατάσσεται: 

α. Στον κλάδο ΠΕΗ, του άρθρου 17 του παρόντος Π.Δ., οι υπάλλη¬ 
λοι, του κλάδου ΠΕΗ, Α.Ε.Ι., Τμήματος Νοσηλευτικής, έστω και αν 
δεν έχουν; τα λοιπά προσόντα, της παραγρ. 1, περ. 1, του άρθρου 19, 
του' παρόντος. 

β. Στον κλάδο ΠΕ17, του άρθρου 17, οι υπάλληλοι του κλάδου ΤΕ 
.Αδελφών Νοσοκόμων και Επισκεπτριών, 4ετούς φοίτησης και οι υπάλ¬ 
ληλοι, του κλάδου ΤΕ Αδελφών Νοσοκόμων, 3ετούς φοίτησης, (σύμ¬ 
φωνα με το άρθρο 7 του Ν. 1609/86 (ΦΕΚ 86/3.7.86 Τ.Α.) περί τε¬ 
χνικής διακοπής της εγκυμοσύνης και προστασίας της υγείας της γυ¬ 
ναίκας και άλλες διατάξεις), έστω και αν δεν έχουν, τα λοιπά προσόντα, 
της παραγρ. 1, περ. β, του άρθρου 19, του παρόντος. 

2. Η ανωτέρω κατάταξη, γίνεται, με απόφαση του Δ.Σ. της Σχολής, 
εγκρινόμενης από τον Υπουργό Υγείας, Πρόνοιας και Κοινωνικών 
Ασφαλίσεων. 

3. Το προσωπικό, που ήδη υπηρετεί στην μετατρεπόμενη σχολή, με 
σχέση εργασίας Ιδιωτικού Δικαίου αορίστου χρόνου, που δεν μονιμοποι- 

■ ήθηκε, σύμφωνα με τον Ν. 1476/84, θα παραμείνει στο ίδιο καθεστώς, 
που ήδη υπηρετεί. 

Άρθρο 22 

Τροφή - Ιματισμός Μαθητών και Προσωπικού 

1. Στους μαθητές της Σχολής, παρέχονται οι διευκολύνσεις, που ανα- 
φέρονται στο άρθρο 43 του Π.Δ. 192/82 (ΦΕΚ 30/3.3.1982 τ.Α'). 

2. Στο προσωπικό της Σχολής, παρέχεται πρωινό, πρόγευμα και 
γεύμα”, εφ’ όσον η εργασία του παρατείνεται πέρα της 1ης μ.μ., δείπνο 
δε, δικαιούται, μόνο αν, η εργασία του στη Σχολή ή το Οικοτροφείο, πα- 
ρατείνεται πέρα της 6ης μ.μ. 

3. Το Εκπαιδευτικό Προσωπικό δικαιούται, τέσσερις (4) υπηρεσια¬ 
κές στολές, αμέσως μετά την πρόσληψή του, δύο (2) ζευγάρια παπού¬ 
τσια υπηρεσίας, μία (1) ζακέττα, δέκα (10) καλσόν (ετησίως), μία (1) 
μπέρτα, όπως καθορίζεται από τις εκάστοτε διατάξεις, με δυνατότητα 
ανανέωσης μιας στολής κάθε χρόνο. Τα ίδια δικαιούται και το Νοσηλευ¬ 
τικό Προσωπικό του Οικοτροφείου Μαθητών. 

Το Εκπαιδευτικό Προσωπικό, επί πλέον, δικαιούται, μία στολή εξό¬ 
δου πλήρη (χειμωνιάτικη και καλοκαιρινή), που ανανεώνεται, όταν 
αυτό κρίνεται απαραίτητο από το Διευθυντή. 

4. Το Τεχνικό και Βοηθητικό Προσωπικό δικαιούται στολές, κατά τα 
προβλεπόμενα στην παράγραφο (3) του ίδιου άρθρου. 

5. Η, κατά το παρόν άρθρο, χορηγούμενη τροφή και στολή στο πιο 
πάνω προσωπικό της Σχολής, παρέχεται για κάλυψη λειτουργικών 
αναγκών του Ιδρύματος και δεν αποτελεί μισθό ή άλλου είδους παροχή. 

Άρθρο 23 

ν 'ι Διδακτικό Προσωπικό 

1. Τα, στο πρόγραμμα εκπαιδεύσεως, προβλεπόμενα μαθήματα, δι¬ 
δάσκουν: 

α) Το Εκπαιδευτικό Προσωπικό της Σχολής 

β) Επιτρέπεται η, με ωριαία αντιμισθία, ανάθεση θεωρητικής διδα¬ 
σκαλίας, εργαστηριακών και κλινικών ασκήσεων, σε πρόσωπα, που 
έχουν τα προβλεπόμενα από το Ν. 1566/85 προσόντα, άρθρα 14, πα¬ 
ραγρ. 1, 17, 18 και 19, στις πιο κάτω περιπτώσεις: 

α 1. Όσες φορές, οι ώρες θεωρητικής διδασκαλίας, εργαστηριακών 
και κλινικών ασκήσεων, δεν δικαιολογούν το διορισμό μόνιμου εκπαι- 

■ δευτικού προσωπικού και 


α2. Όσες φορές, οι, κατά το πρόγραμμα, ώρες διδασκαλίας, δεν κα¬ 
λύπτονται από το μόνιμο εκπαιδευτικό προσωπικό, που υπηρετεί στη 
Σχολή. 

γ) Επίσης επιτρέπεται, όταν συντρέχουν οι προϋποθέσεις της προη¬ 
γούμενης παραγράφου, η ανάθεση θεωρητικής διδασκαλίας, εργαστη¬ 
ριακών και κλινικών ασκήσεων και στο μόνιμο εκπαιδευτικό προσωπικό 
της Σχολής, μέχρι δέκα (10) ώρες εβδομαδιαίως, με ωριαία αντιμισθία. 

2. Το ωρομίσθιο διδακτικό προσωπικό της Σχολής, ορίζεται, για 
κάθε σχολικό έτος, μετά από εισήγηση της Διεύθυνσης, με απόφαση του 
Διοικητικού Συμβουλίου της Σχολής, που εγκρίνεται από το Υπουργείο 
Υγείας, Πρόνοιας και Κοινωνικών Ασφαλίσεων. 

3. Το πιο πάνω οριζόμενο διδακτικό προσωπικό, πρέπει να ακολου¬ 
θεί, το υπό των Υπουργείων Υγείας, Πρόνοιας και Κοινωνικών Ασφαλί¬ 
σεων και Εθνικής Παιδείας και Θρησκευμάτων, οριζόμενο κάθε φορά, 
αναλυτικό πρόγραμμα μαθημάτων, ολοκληρώνοντας τις παραδόσεις 
των σχετικών μαθημάτων, μέσα στις τασσόμενες προθεσμίες. 

4. Στο, υπό στοιχεία (β) και (γ) της πρώτης παραγράφου, διδακτικό 
προσωπικό, παρέχεται αντιμισθία, κατά ώρα διδασκαλίας ή διενεργου- 
μένων εξετάσεων, ίση προς το 1/90 των πάσης φύσεως αποδοχών, του 
εισαγωγικού μισθολογικού κλιμακίου, του αντίστοιχου κλάδου, χωρίς 
προσαυξήσεις οικογενειακών βαρών, σύμφωνα με τα προβλεπόμενα στο 
άρθρο 14 του Ν. 1566/85. 

5. Οι ώρες εβδομαδιαίας διδασκαλίας και διεξαγωγής εργαστηρια¬ 
κών και κλινικών ασκήσεων, του προσωπικού των εκπαιδευτικών κλά¬ 
δων ΠΕΗ και ΠΕΙ7 ή ΠΕ18, ορίζονται κατά τα προβλεπόμενα στο 
άρθρο 14 παρ. 3 του Ν. 1566/1985. 

6. Το προσωπικό, των εκπαιδευτικών κλάδων ΠΕΗ και ΠΕΙ7, 
ΠΕ18, δικαιούται κανονικής άδειας, κατά την περίοδο των σχολικών 
διακοπών, εφαρμοζομένων των, περί απουσίας των Εκπαιδευτικών, 
κειμένων διατάξεων. Για το υπόλοιπο προσωπικό της Σχολής και του 
Οικοτροφείου μαθητών, ισχύουν οι, περί κανονικών, αναρρωτικών 
κ.λπ. αδειών, διατάξεις του Υπαλληλικού Κώδικα. 

Άρθρο 24 
Μετεκπαίδευση 

1. Για τη μετεκπαίδευση του Εκπαιδευτικού Προσωπικού, έχουν 
ανάλογη εφαρμογή οι διατάξεις του άρθρου 30 του Ν. 1566/85 (ΦΕΚ 
167). 

2. Για το υπόλοιπο προσωπικό, εφαρμόζονται οι εκάστοτε ισχύουσες 
διατάξεις για μετεκπαίδευση των μόνιμων δημοσίων υπαλλήλων. 

Άρθρο 25 * 

Σήμα 

1. Οι απόφοιτοι της Σχολής, υποχρεούνται, να φέρουν, σε ώρα υπη¬ 
ρεσίας, επί του στήθους, αριστερά, το διακριτικό σήμα της Σχολής τους, 
το οποίο απονέμεται σ’ αυτούς, μαζί με το πτυχίο τους. 

2. Το διακριτικό σήμα της Σχολής είναι μεταλλική πλάκα, της 
οποίας το μέγεθος, σχήμα και απεικόνιση, καθορίζονται, μία φορά, με 
απόφαση του Διοικητικοκύ Συμβουλίου της Σχολής και με προηγού¬ 
μενη εισήγηση της Διεύθυνσης της Σχολής. 

3. Στο πίσω μέρος του σήματος αναγράφεται ο αριθμός Μητρώου 
της Σχολής. 

Άρθρο 26 

Εσωτερικός Κανονισμός 

1. Ξεχωριστός εσωτερικός κανονισμός λειτουργίας της Σχολής, ρυθ¬ 
μίζει τις λεπτομέρειες εφαρμογής του παρόντος και της λειτουργίας Οι¬ 
κοτροφείου, για τους εσωτερικούς μαθητές της Σχολής. 

2. Ο κανονισμός αυτός, συντάσσεται και υποβάλλεται προς έγκριση, 
από το Δ.Σ. μετά από γνώμη της Διεύθυνσης της Σχολής, στους Υπουρ¬ 
γούς Προεδρίας της Κυβέρνησης, Οικονομικών, Εθνικής Παιδείας και 
Θρησκευμάτων και Υγείας, Πρόνοιας και Κοινωνικών Ασφαλίσεων. 

Άρθρο 27 . 

Στολή 

1. Η Στολή είναι χρώματος λευκού. 

2. Το σχέδιο καθορίζεται με απόφαση του Δ.Σ., που λαμβάνεται 
ύστερα από υπόδειξη της Διεύθυνσης της Σχολής. - 

3. Κάθε μαθητής φέρει, στο αριστερό άνω τμήμα του θώρακα, πίνα- 

κίδα, στην οποία αναγράφεται, με τα αρχικά η Σχολή και το ονοματε¬ 
πώνυμο του μαθητή. 

Άρθρο 28^ 

Απονομή Βραβείων 

1. Καθιερώνεται η απονομή βραβείων στους τελειόφοιτους της Σχο¬ 
λής, κατά τη λήψη του πτυχίου. 

2. Κάθε χρόνο με κοινή απόφαση του Δ.Σ. της Σχολής και της Διεύ¬ 
θυνσης, ορίζεται ο αριθμός των αποφοίτων της Σχολής, στους οποίους 
απονέμεται χρηματικό βραβείο, καθώς και το ύψος σε δραχμές του κάθε 
βραβείου. 

Τα χρηματικά βραβεία απονέμονται δι’ αποφάσεως της Διεύθυνσης 
της Σχολής, λαμβανομένης, με βάση τη γενική βαθμολογία και το επί¬ 
πεδο διαγωγής του μαθητου. 

3. Η πίστωση για τη δαπάνη της καταβολής των βραβείων τούτων, 
αναγράφεται, ως τακτικό έξοδο, στον προϋπολογισμό της Σχολής, η δε 
καταβολή του γίνεται με ειδικό χρηματικό ένταλμα. 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος προεδρικού διατάγ¬ 
ματος. 


δ) Στις νοσοκομειακές μονάδες με δερματολογική ή ενδοκρινολογική 
ή νευρολογική κλινική σε καθήκοντα συνεργασίας με τους ιατρούς, στον 
τομέα της ειδικότητάς τους (καθαρισμός προσώπου, ριζική αποτρί¬ 
χωση, απίσχναση κ.λπ.). 

ε) Σε κάθε άλλη επαγγελματική δραστηριότητα που εμφανίζεται με 
την εξέλιξη της τεχνολογίας και αποδεδειγμένα καλύπτεται από το 
γνωστικό αντικείμενο της ειδικότητάς τους. 

3. Οι πτυχιούχοι του αναφερόμενου τμήματος μπορο'ύν να ιδρύουν 
και να λειτουργούν με βάση την κάθε φορά ισχύουσα νομοθεσία, εργα¬ 
στήρια αισθητικής (αισθητική προσώπου και σώματος, ριζική αποτρί¬ 
χωση, μασάζ, ενόργανη, ανόργανη γυμναστική). 

4. Οι πτυχιούχοι του αναφερόμενου τμήματος μπορούν να απασχο¬ 
λούνται σε όλες τις βαθμίδες της εκπαίδευσης και κατάρτισης σε θέματα 
αισθητικής, σύμφωνα με την κάθε φορά ισχύουσα νομοθεσία. Επίσης 
μπορούν να απασχοληθούν ως μέλη ερευνητικών ομάδων σε θέματα της 
ειδικότητάς τους. 

5. Οι παραπάνω πτυχιούχοι ασκούν το επάγγελμα στο πλαίσιο των 
παραπάνω επαγγελματικών τους δικαιωμάτων μετά την απόκτηση 
άδειας άσκησης επαγγέλματος που χορηγείται από τις αρμόδιες Υπηρε¬ 
σίες του Υπουργείου Υγείας, Πρόνοιας και Κοινωνικών Ασφαλί¬ 
σεων. 


Αθήνα, 2 Φεβρουάριου 1989 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 83 
Επαγγελματικά δικαιώματα πτυχιούχων των τμημάτων: α) Αισθητι¬ 
κής, β) Οδοντοτεχνικής, γ) Εργοθεραπείας, δ) Δημόσιας Υγιεινής, ε) 
Οπτικής, της Σχολής Επαγγελμάτων Υγείας και Πρόνοιας των Τε¬ 
χνολογικών Εκπαιδευτικών Ιδρυμάτων (Τ.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψή :·. Χ 

1. Τις διατάξεις του εδ. γ) της παρ. 2 του άρθρου 25 του Ν. 1404/ 
1983 (ΦΕΚ 173). 

2. Την από 12.5.1987 γνωμοδότηση του Συμβουλίου Τεχνολογι¬ 
κής Εκπαίδευσης (Σ.Τ.Ε.). 

3. Την αρ. 701/28.9.88 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρνησης, Εθνι¬ 
κής Παιδείας και Θρησκευμάτων, Υγείας, Πρόνοιας και Κοινωνικών 
Ασφαλίσεων και Εμπορίου, αποφασίζουμε: 

Άρθρο 1 

Πτυχιούχοι Τμήματος Αισθητικής 

1. Οι πτυχιούχοι του τμήματος Αισθητικής της Σχολής Επαγγελμά¬ 
των Υγείας και Πρόνοιας (ΣΕΥΠ) των Τεχνολογικών Εκπαιδευτικών 
Ιδρυμάτων, με βάση τις εξειδικευμένες επιστημονικές και τεχνικές γνώ¬ 
σεις τους ασχολούνται, στον ιδιωτικό και δημόσιο τομέα όπως αυτός 
προσδιορίστηκε από τις διατάξεις που κάθε φορά ισχύουν, είτε σε συνερ¬ 
γασία με άλλους επιστήμονες είτε αυτοδύναμα και προσφέρουν υπηρε¬ 
σίες σε άτομα που ενδιαφέρονται για την αισθητική σώματος και προσώ¬ 
που. 

2. Ειδικότερα οι παραπάνω πτυχιούχοι έχουν δικαίωμα απασχόλη¬ 
σης, είτε ως στελέχη μονάδων, είτε ως αυτοαπασχολούμενοι, στα εξής 
αντικείμενα και δραστηριότητες: 

α) Στο θέατρο, κινηματογράφο και τηλεόραση, 
β) Στις επιχειρήσεις, που παρασκευάζουν καλλυντικά, συμμετέχο¬ 
ντας στην ανάπτυξη και παραγωγή νέων καλλυντικών προϊόντων, κα¬ 
θώς και στην ποιοτική απόδοση από αισθητικής πλευράς. 

γ) Στις επιχειρήσεις, που πωλούν καλλυντικά (φαρμακεία, καταστή¬ 
ματα καλλυντικών), ως υπεύθυνα στελέχη. 


Άρθρο 2 

Πτυχιούχοι τμήματος Οδοντοτεχνικής 

1. Οι πτυχιούχοι του τμήματος Οδοντοτεχνικής της Σχολής Επαγ¬ 
γελμάτων Υγείας και Πρόνοιας (ΣΕΥΠ) των Τεχνολογικών Εκπαιδευ¬ 
τικών Ιδρυμάτων, με βάση τις εξειδικευμένες επιστημονικές και τεχνι¬ 
κές γνώσεις τους, απασχολούνται στον ιδιωτικό και δημόσιο τομέα 
όπως αυτός ορίζεται από τις διατάξεις που κάθε φορά ισχύουν, σε όλο το 
φάσμα των οδοντοτεχνικών και ορθοδοντικών κατασκευών καθώς και 
προσθετικών κατασκευών για αποκατάσταση ανωμαλιών της στοματι¬ 
κής κοιλότητας. 

2. Ειδικότερα οι παραπάνω πτυχιούχοι έχουν δικαίωμα απασχόλη¬ 
σης είτε ως στελέχη μονάδων είτε ως αυτοαπασχολούμενοι, στα εξής 
αντικείμενα και δραστηριότητες: 

α) Κατασκευή πάσης φύσεως οδοντοπροσθετικών εργασιών και ορ¬ 
θοδοντικών μηχανημάτων, όπως ολικές και μερικές οδοντοστοιχίες, έν¬ 
θετα, στεφάνες και γέφυρες, με τα εκάστοτε συγκεκριμένα υλικά, συνδέ¬ 
σμους ακρίβειας (ΑΐΐβοΗπιβηΐδ) σε κινητές προσθετικές εργασίες, ορθο¬ 
δοντικά μηχανήματα και προσθετικές εργασίες για την αποκατάσταση 
οινωμαλιών της στοματικής κοιλότητας. Οι εργασίες αυτές πραγματο¬ 
ποιούνται αποκλειστικά στο εργαστήριο με βάση τα αποτυπώματα και 
τις οδηγίες του οδοντιάτρου, ο οποίος δύναται να παρακολουθεί τις ερ¬ 
γασίες για να ελέγχει την τήρηση των οδηγιών τους. 

β) Κάθε άλλη επαγγελματική δραστηριότητα που εμφανίζεται με την 
εξέλιξη της τεχνολογίας και αποδεδειγμένα καλύπτεται από το γνω¬ 
στικό αντικείμενο της ειδικότητάς τους. 

3. Οι πτυχιούχοι του παραπάνω τμήματος μπορούν να απασχολού¬ 
νται σε όλες τις βαθμίδες της εκπαίδευσης σύμφωνα με την κάθε φορά 
ισχύουσα νομοθεσία. Μπορούν επίσης να απασχοληθούν και ως μέλη 
ερευνητικών ομάδων σε θέματα ειδικότητάς τους. 

4. Οι πτυχιούχοι του παραπάνω τμήματος μπορούν να ιδρύουν, ορ¬ 
γανώνουν και λειτουργούν κατά τρόπο υπεύθυνο και βάσει της κάθε 
φορά ισχύουσας νομοθεσίας, οδοντοτεχνικό εργαστήριο. 

5. Οι πτυχιούχοι του αναφερόμενου τμήματος ασκούν το επάγγελμα 
στο πλαίσιο των παραπάνω επαγγελματικών τους δικαιωμάτων μετά 
την απόκτηση άδειας άσκησης επαγγέλματος που χορηγείται από τις 
αρμόδιες Υπηρεσίες του Υπουργείου Υγείας, Πρόνοιας και Κοινωνικών 
Ασφαλίσεων. 


Άρθρο 3 

Πτυχιούχοι Τμήματος Εργοθεραπείας 

1. Οι πτυχιούχοι του τμήματος Εργοθεραπείας της Σχολής Επαγ¬ 
γελμάτων Υγείας και Πρόνοιας (ΣΕΥΠ) των Τεχνολογικών Εκπαιδευ¬ 
τικών Ιδρυμάτων, με βάση τις εξειδικευμένες επιστημονικές και τεχνι¬ 
κές γνώσεις τους, ασχολούνται στον ιδιωτικό και δημόσιο τομέα όπως 
αυτός ορίζεται από τις διατάξεις που κάθε φορά ισχύουν, είτε ως μέλη 
της ομάδας αποκατάστασης είτε ως αυτοαπασχολούμενοι και προσφέ¬ 
ρουν υπηρεσίες σε συνεργασία με τον αντίστοιχο γιατρό σε άτομα 
οποίων η ζωή έχει διαταραχθεί από σωματικό τραυματισμό, προβλή¬ 
ματα ανάπτυξης, γηρατειά, κοινωνικά και συναισθηματικά προβλή¬ 
ματα. 

2. Ειδικότερα οι παραπάνω πτυχιούχοι έχουν δικαίωμα απασχόλη¬ 
σης, είτε ως στελέχη των νοσοκομείων ή κέντρων αποκατάστασης ή 
ιδρυμάτων χρονίως πασχόντων είτε ως αυτοαπασχολούμενοι στα εξής 
αντικείμενα και δραστηριότητες: 

α) Στα Νοσοκομεία: 

ι) Γενικά: Ελαφρές χειροτεχνίες, επιτραπέζια παιχνίδια, προγραμμα¬ 
τισμένη μελέτη και διάβασμα, ασχολίες για τους ώμους - βραχίονες 
άκρα χέρια για ανθρώπους που περπατούν με δεκανίκια, εξάσκηση σε 
δραστηριότητες καθημερινής ζωής, προσαρμογές επίπλων για το σπίτι, 
κατάρτιση ημερήσιου προγράμματος για το σπίτι, πιθανή προεπαγγελ- 
ματική αξιολόγηση. 

ιι) Ορθοπεδικά: Ασχολίες καθημερινής ζωής (ντύσιμο - φαγητό - 
υγιεινή). Ακόμη διάβασμα - γράψιμο, δουλειές σπιτιού, μετακίνηση, πι¬ 
θανή χρησιμοποίηση τεχνικών βοηθημάτων, εκφραστικές και δημιουρ¬ 
γικές ασχολίες που μπορούν να χρησιμοποιηθούν για επαγγελματική 
ανίχνευση, εργασία τηλεφώνου, πακετάρισμα, δουλειά σε πρέσα - τόρνο 
κ.λπ. 

ιιι) Παιδιατρικά: Οργάνωση παιχνιδιών με κανόνες - αρχές, διδαχή 
χειροτεχνιών και ποικίλων υλικών και εργαλείων, αυτοϋπηρέτηση, κοι¬ 
νωνικές και ψυχαγωγικές δραστηριότητες, κοινωνικοποίηση, εκμά¬ 
θηση λεπτών κινητικών δεξιοτήτων, αξιολόγηση γραφή κ.λπ. 

ιν) Ψυχιατρικά: Δραστηριότητες που προσφέρουν ευκαιρίες για άμεση 
ή συμβολική ικανοποίηση σωματικών και πρακτικών αναγκών, ευκαι¬ 
ρίες για ανάπτυξη αισθητηριακής αντιληπτότητας και συντονισμό των 
κινήσεων, ευκαιρίες για εξάρτηση και ανάπτυξη της έννοιας του ΕΓΩ, 
αίσθημα προσωπικής αξίας. Ακόμη επαγγελματικές και βιομήχανικές 
ασχολίες, κοινωνικές - ψυχαγωγικές και ομαδικές ασχολίες που θα 
βοηθήσουν τη γενική σωματική κινητοποίηση. 

β) Στα Γηροκομεία - ΚΑΠΗ: Κινητοποίηση των ηλικιωμένων με 
δραστηριότητες ψυχαγωγικές - χειροτεχνικές - ομαδικές, αυτοϋπηρέ¬ 
τηση - ανεξαρτοποίηση λειτουργικές με καθοδηγούμενη εργασία. 

γ) Στα Κέντρα (Αποκατάστασης - Κοινοτικής ψυχικής υγιεινής - 
Αποτοξίνωσης - Σωφρονιστικά καταστήματα - Φυλακές): 

ι) Δραστηριότητες καθημερινής ζωής, εκφραστικές και δημιουργικές 
ασχολίες, κινητικές δραστηριότητες, βιομηχανικές ασχολίες, διδαχή 
συνηθειών εργασίας, χειρισμός ποικίλων μηχανημάτων, κηπουρική, 
χειροτεχνίες για λεπτές κινητικές δεξιότητες. 

■ ιι) Συμμετοχή στην πρόληψη και θεραπεία σε υπηρεσίες αποκατάστα¬ 
σης. Κινητοποίηση επαγγελματική και κοινωνική επανένταξη μέσα 
στην κοινότητα. 

ιιι) Χρησιμοποίηση υλικών και απλών ασχολιών με πηλό, χαλκό, 
χρώματα, πλαστικά υλικά, γραφική μεταλλοτεχνία, ξυλουργική, πυρο- 
τεχνία, εργασία με δέρμα. 

ιν) Πρόγραμμα υγιεινής, κουζίνας; κοινωνικές και ψυχαγωγικές 
δραστηριότητες, πρόγραμμα επαγγελματικής αξιολόγησης και εκπαί¬ 
δευσης. 

ν) Κινητοποίηση των ανθρώπων με δραστηριότητες που υποστηρί¬ 
ζουν ψυχολογικά και ενισχύουν τη λειτουργικότητα του σώματος και 
την αντοχή με στόχο την επαναφορά στην κοινωνική ζωή. 

νι) Προγραμματισμός δραστηριοτήτων σε εργαστήρια, διδασκαλίας 
συνηθειών εργασίας. 

νιι) Κοινωνικοποίηση με ομαδικές εκδηλώσεις, παιχνίδια και προώ¬ 
θηση στην επαγγελματική αξιολόγηση. 

δ) Συμμετοχή και προώθηση στην πρωτοβάθμια φροντίδα υγείας 
βοηθώντας στην πρόληψη και την οργάνωση κοινοτικής υπηρεσίας 
αποκατάστασης, στην προεπαγγελματική εκπαίδευση και στα προστα- 
τευόμενα εργαστήρια, με τη χρησιμοποίηση της καθοδηγούμενης εργα¬ 
σίας και την επινόηση των κατάλληλων προσαρμογών καί στα σχολεία 
νηπιαγωγεία - παιδικούς σταθμούς όπου ο βασικός στόχος είναι η πρό¬ 
ληψη και έγκαιρη αντιμετώπιση των προβλημάτων της παιδικής ηλι- ■ 
κίας μέσα στο περιβάλλον που ζει και αναπτύσσεται. 

3. Οι πτυχιούχοι του αναφερόμενου τμήματος μπορούν να απασχο¬ 
λούνται σε όλες τις βαθμίδες της εκπαίδευσης και κατάρτισης σύμφωνα 
με -την κάθε φορά ισχύουσα νομοθεσία. Επίσης μπορούν να απασχολη- 
θοϋίκαι ως μέλη ερευνητικών ομάδων σε θέματα της ειδικότητάς τους. 

4. Οι πτυχιούχοι του παραπάνω τμήματος ασκούν το επάγγελμα στο 
πλαίσιο των παραπάνω επαγγελματικών τους δικαιωμάτων μετά την 


απόκτηση άδειας άσκησης επαγγέμλατος, που χορηγείται από τις αρ¬ 
μόδιες υπηρεσίες του Υπουργείου Υγείας, Πρόνοιας και Κοινωνικών 
Ασφαλίσεων. 

Άρθρο 4 

Πτυχιούχοι Τμήματος Δημόσιας Υγιεινής 

1. Οι πτυχιούχοι του τμήματος Δημόσιας Υγιεινής, της Σχολής 
Επαγγελμάτων Υγείας και Πρόνοιας (ΣΕΥΠ), των Τεχνολογικών Εκ¬ 
παιδευτικών Ιδρυμάτων, με βάση τις εξειδικευμένες επιστημονικές και 
τεχνικές γνώσεις τους, ασχολούνται στον ιδιωτικό κάι δημόσιο τομέα 
όπως αυτός ορίζεται από τις διατάξεις που κάθε φορά ισχύουν, είτε αυ¬ 
τοδύναμα, είτε σε συνεργασία με άλλους επιστήμονες, με τη μελέτη των 
υγιεινολογικών προβλημάτων, τα οποία λόγω της έκτασής τους ή των - 
χαρακτηριστικών τους δεν δύνανται να αντιμετωπισθούν από μεμονω¬ 
μένα άτομα. Ασκούν έλεγχο στις ποικίλες συνθήκες και τα αίτια που 
επηρεάζουν ή βλάπτουν την υγεία του ανθρώπου και καθορίζουν μαζί με 
άλλους επιστήμονες τουσ κανόνες προς προαγωγή της υγείας και προ¬ 
φύλαξη της διαταραχής της. 

2. Ειδικότερα οι παραπάνω πτυχιούχοι έχουν δικαίωμα απασχόλη¬ 
σης είτε ως στελέχη υπηρεσιών είτε ως αυτοαπασχολούμενοι στα εξής 
αντικείμενα και δραστηριότητες: 

α) Υπουργείο Υγείας, Πρόνοιας και Κοινωνικών Ασφαλίσεων: 

ι’) Στις διευθύνσεις υγιεινής για να ασκούν τον υγειονομικό έλεγχο 
και να συντάσσουν εκθέσεις των πάσης φύσεως επιχειρήσεων, των μέ¬ 
σων μεταφοράς της ύδρευσης, αποχέτευσης, συλλογής αποκομιδής και 
διάθεσης απορριμμάτων και υγρών αποβλήτων, την καταλληλότητα 
από άποψη υγιεινής των τροφίμων, ποτών και μεταλλικών νερών, καλ¬ 
λυντικών και απορρυπαντικών, των πηγών προέλευσης αυτών και των 
υλικών των μέσων και χώρων παραγωγής, επεξεργασίας, βιομηχανο¬ 
ποίησης, εμπορίας, συντήρησης, πώλησης και κατανάλωσης αυτών, 
των σταυλισμών σφαγείων, των κατασκηνώσεων και λουτρικών εγκα¬ 
ταστάσεων. 

ιΓ) Στις πάσης φύσεως νοσοκομειακές μονάδες και κέντρα υγείας και 
στα τμήματα των ενδονοσοκομειακών λοιμώξεων. 

ιιΓ) Συμμετέχουν: σε επιδημιολογικές έρευνες συνεργαζόμενοι με άλ¬ 
λους επιστήμονες, στην οργάνωση και εκτέλεση οποιοσδήποτε υγειονο¬ 
μικού προγράμματος που καταρτίζεται και πραγματοποιείται από αυτό 
ή άλλα υπουργεία ή οργανισμούς και αποσκοπεί στην αντιμετώπιση 
εκτάκτων υγιεινολογικών αναγκών της χώρας (επιδημίες, σεισμοί, 
πλημμύρες κ.λπ.). 

β) Υπηρεσίες προστασίας περιβάλλοντος. 

γ) Στην τοπική αυτοδιοίκηση (ύδρευση, αποχέτευση, αποκομιδή 
απορριμμάτων, κοιμητήρια κ.λπ.). 

δ) Οργανώνουν, διευθύνουν και εκτελούν υπεύθυνα μυοκτονίες, εντο- 
μοκτονίες και πάσης φύσεως απολυμάνσεις ασκώντας ελεύθερο επάγ¬ 
γελμα. 

ε) Οι παραπάνω πτυχιούχοι μπορούν να συμμετέχουν σε ομάδες προ¬ 
στασίας του εργασιακού χώρου που έχουν ως σκοπό την υγιεινή και 
ασφάλεια των εργαζομένων καθώς και σε ομάδες προστασίας των κλει¬ 
στών πληθυσμών (σχολεία, ιδρύματα, στρατώνες, φυλακές) από επιδη¬ 
μίες και διατύπωσης όρων υγιεινής και ασφάλειας των σχετικών εγκα¬ 
ταστάσεων. 

στ) Οι παραπάνω πτυχιούχοι μπορούν να ασκούν υγειονομικό έλεγχο 
των αθλητικών εγκαταστάσεων και των όρων υγιεινής διαβίωσης των 
αθλουμένων. ' ~ 

ζ) Ασκούν κάθε άλλη επαγγελματική δραστηριότητα που δεν-αναφέ- 
ρεται παραπάνω και προκύπτει από την εξέλιξη στον τομέα της Δημό¬ 
σιας Υγιεινής. 

3. Οι πτυχιούχοι του αναφερόμενου τμήματος μπορούν να απασχο¬ 
λούνται σε όλες τις βαθμίδες της εκπαίδευσης και κατάρτισης σε θέματα 
Ατομικής - Δημόσιας και Κοινωνικής Υγιεινής, διαφώτισης και υγιει¬ 
νής περιβάλλοντος σύμφωνα με την κάθε φορά ισχύουσα νομοθεσία. 
Επίσης μπορούν να απασχοληθούν ως μέλη Ερευνητικών Ομάδων σε 
θέματα της ειδικότητάς τους. 

4. Οι πτυχιούχοι του αναφερόμενου τμήματος ασκούν το επάγγελμα 
στο πλαίσιο των παραπάνω επαγγελματικών τους δικαιωμάτων μετά 

την απόκτηση άδειας αακήσεως επαγγέλματος, που χορηγείται από τις 
αρμόδιες υπηρεσίες του Υπουργείου Υγείας, Πρόνοιας και Κοινωνικών 
Ασφαλίσεων. 

Άρθρο 5 

Πτυχιούχοι του τμήματος Οπτικής 

1. Οι πτυχιούχοι του Τμήματος Οπτικής της Σχολής Επαγγελμά¬ 
των Υγείας και Πρόνοιας (ΣΕΥΠ) των Τεχνολογικών Εκπαιδευτικών 
Ιδρυμάτων με βάση τις εξειδικευμένες επιστημονικές και τεχνικές γνώ¬ 
σεις τους απασχολούνται σ’ όλο το φάσμα της κατασκευής διορθωτικών 
φακών της οράσεως, και της προσαρμογής τους, στους κατάλληλους 
σκελετούς, της εφαρμογής φακών επαφής, κατόπιν συνταγής οφθαλμιά¬ 
τρου, της κατασκευής και εκλογής του κατάλληλου σκελετού, της συμ¬ 
βολής στις διαδικασίες της κατασκευής οπτικών οργάνων και της πώ¬ 
λησης αυτών, της εκτέλεσης των αναγκαίων προσωπομετρήσεων, και 
της επισκευής παντός τύπου ομματοϋαλίων. 

2. Ειδικότερα οι παραπάνω πτυχιούχοι έχουν δικαίωμα απασχόλη¬ 
σης στον ιδιωτικό και δημόσιο τομέα, όπως αυτός ορίζεται από τις δια¬ 
τάξεις που κάθε φορά ισχύουν, είτε ως στελέχη μονάδων είτε ως αυτοα¬ 
πασχολούμενοι, στα εξής αντικείμενα και δραστηριότητες: 

α) Ίδρυση, οργάνωση και λειτουργία καταστήματος οπτικών ειδών, 
σύμφωνα με τη νομοθεσία που ισχύει κάθε φορά. 

β) Εκτέλεση οποιασδήποτε συνταγής οφθοιλμιάτρο' με διορ¬ 

θωτικούς φακούς της οράσεως. 

γ) Εκτέλεση των αναγκαίων προσωπομετρήσεων και ενημέρωση του 
ενδιαφερομένου για τη σωστή επιλογή του ενδεικνυομένου σκελετού. 

δ) Εκτέλεση των αναγκαίων εργασιών για τη σωστή προσαρμογή 
του επιλεγέντος σκελετού, στον ενδιαφερόμενο. 

ε) Προσαρμογή των ενδεικνυομένων φακών (βάσει συνταγής), στον 
επιλεγέντα κατάλληλο σκελετό. 

στ) Εκτέλεση τυχόν αναγκαίων επισκευών σε ομματούάλια είτε διορ¬ 
θωτικά της οράσεως είτε ήλιου. 

ζ) Πώληση οπτικών οργάνων όπως διόπτρες, φωτογραφικές μηχα¬ 
νές. μικροσκόπια, τηλεσκόπια κ.λπ. 


η) Εφαρμογή κατόπιν ειδικής συνταγής οφθαλμιάτρου, φακών επα¬ 
φής, οιουδήποτε τύπου. 

θ) Κατασκευή φακών διορθωτικών της οράσεως, οιουδήποτε τύπου. 

ι) Συμμετοχή στον τομέα ευθύνης του, για την κατασκευή σκελετών. 

ια) Συμμετοχή στις διαδικασίες της κατασκευής οπτικών οργάνων. 

ιβ) Κάθε άλλη επαγγελματική δραστηριότητα που εμφανίζεται με 
την εξέλιξη της τεχνολογίας και αποδεδειγμένα καλύπτεται από το 
γνωστική αντικείμενο της ειδικότητάς τους. 3. Οι πτυχιούχοι του πα¬ 
ραπάνω τμήματος μπορούν να απασχολούνται στην εκπαίδευση σύμ¬ 
φωνα με την κάθε φορά ισχύουσα νομοθεσία. Επίσης μπορούν να απα¬ 
σχοληθούν και ως μέλη ερευνητικών ομάδων σε θέματα της ειδικότητάς 
τους. 

4. Οι πτυχιούχοι του αναφερόμενου τμήματος ασκούν το επάγγελμα 
στο πλαίσιο των παραπάνω επαγγελματικών τους δικαιωμάτων μετά 
την απόκτηση άδειας άσκησης επαγγέλματος, που χορηγείται από τις 
αρμόδιες υπηρεσίες του Υπουργείου Υγείας, Πρόνοιας και Κοινωνικών 
Ασφαλίσεων. 

Άρθρο 6 

Η ισχύς αυτού του Προεδρικού Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 30 Ιανουάριου 1989 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

ΑΓΑΜ. ΚΟΥΤΣΟΓΙΩΡΓΑΣ ΑΠΟΣΤ. ΚΑΚΛΑΜΑΙΜΗΣ 

ΕΘΝ. ΠΑΙΔ. & ΘΡΗΣ/ΤΩΝ ΕΜΠΟΡΙΟΥ 

ΓΙΩΡΓΟΣ Α. ΠΑΠΑΝΔΡΕΟΥ ΝΙΚΟΣ ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


